**Podmienky prijímacieho konania - DENNÁ aj EXTERNÁ forma**

***Učiteľstvo telesnej výchovy jednopredmetové***

***Učiteľstvo telesnej výchovy v kombinácii***

***Rekreológia***

 - talentová skúška (bude vyhodnotená klasickou formou)
Testy schopností:

1. vytrvalosť - beh na 1500m

2. dynamická sila - opakované výmyky na doskočnej hrazde (muži)
- opakované výmyky na hrazde po čelo (ženy).

Testy zručností:

1. atletika - beh na 50 m,

2. športová gymnastika - akrobatická zostava s povinnými cvičebnými tvarmi
(stojka - kotúľ vpred, kotúľ letmo z miesta, kotúľ vzad do zášvihu, premet bokom),
3. športové hry (podľa voľby basketbal alebo volejbal) - hodnotenie herného prejavu
4. plávanie - 100 m podľa voľby kraul alebo prsia, štartový skok (každý iný plavecký spôsob sa hodnotí podľa kraulových výkonových tabuliek)

**Bonusy:**

           - bonusové zvýhodnenie **60%** z dosiahnutého počtu bodov na prijímacích pohovoroch môžu získať iba študenti, ktorí boli účastníkmi OH (potvrdenie zo SOV)
           - bonusové zvýhodnenie **30%** z dosiahnutého počtu bodov na prijímacích pohovoroch môžu získať iba študenti, ktorí boli účastníkmi MS a ME dospelých alebo juniorov v olympijských športoch podľa kategorizácie MŠ SR, umiestnili sa do 10. miesta a predložia o tom potvrdenie z príslušného športového zväzu, ktoré je potrebné zaslať súčasne s prihláškou na štúdium, alebo predložiť osobne pri prezentácii v deň prijímacích pohovorov.
           - bonusové zvýhodnenie **10%** z dosiahnutého počtu bodov na prijímacích pohovoroch môžu získať iba študenti, ktorí boli účastníkmi MS a ME dospelých alebo juniorov v neolympijských športoch podľa kategorizácie MŠ SR, umiestnili sa do 3. miesta a predložia o tom potvrdenie z príslušného športového zväzu, ktoré je potrebné zaslať súčasne s prihláškou na štúdium, alebo predložiť osobne pri prezentácii v deň prijímacích pohovorov.
            ***Bonusové zvýhodnenie bude pripočítané uchádzačom po kompletnom absolvovaní prijímacích talentových skúšok do maximálnej výšky 100 bodov***.
Účastníci prijímacích talentových skúšok, ktorí sa prihlásili na dva študijné programy na Katedre telesnej výchovy a športu FF UMB, môžu vykonať talentovú prijímaciu skúšku len raz a body sa im započítajú do oboch študijných programov.

**Učiteľstvo telesnej výchovy a trénerstvo** - talentová skúška (bude vyhodnotená klasickou formou) + splnenie kritérií na výber do jednotlivých špecializácií

***Talentová skúška*** - platia podmienky uvedené pre študijný program učiteľstvo telesnej výchovy.

Kritériá pre výber jednotlivých špecializácii (športovú špecializáciu spolu s potvrdením o úrovni športovej výkonnosti je nutné uviesť priamo do prihlášky):

**Atletika**

- registrované členstvo v Slovenskom atletickom zväze (SAZ)

- umiestnenie do 3. miesta na majstrovstvách oblastialebo držiteľ kvalifikácie trénera 2. stupňa

**Basketbal**

- registrované členstvo v Slovenskej basketbalovej asociácii (SBA)

- aktívny hráč minimálne v krajskej súťaži alebo držiteľ kvalifikácie trénera 2. stupňa

**Biatlon (realizuje sa len v bakalárskom stupni štúdia)**

- registrované členstvo v Slovenskom zväze biatlonu

- člen reprezentačného družstva SR alebo držiteľ kvalifikácie trénera minimálne 3. stupňa

**Futbal (realizuje sa len v bakalárskom stupni štúdia)**

- registrované členstvo v Slovenskom futbalovom zväze (SFZ)

- aktívny hráč minimálne oblastnej súťaže, alebo držiteľ futbalovej licencie Grassroots C

**Judo**

- registrované členstvo v Slovenskom zväze juda

- aktívny pretekár, účastník M SR alebo držiteľ kvalifikácie trénera 2. stupňa

**Karate**

- registrované členstvo v Slovenskom zväze karate (SZK)

- súťažná činnosť na národnej úrovni za posledné 2 roky a stupeň technickej vyspelosti v karate 3.kyu alebo držiteľ kvalifikácie trénera 1. stupňa

**Kickbox**

- registrované členstvo v Slovenskom zväze kickboxu (SZKB)

- súťažná činnosť na národnej úrovni a medailové umiestnenie na M SR alebo držiteľ kvalifikácie trénera 1. stupňa

**Kondičný tréner**

- výkonnostná úroveň potvrdená minimálne účasťou na M SR v individuálnych športoch alebo celoštátnou súťažou v kolektívnych športoch, v športe inom ako ponúkané špecializácie (uvedené v tomto zozname), alebo držiteľ kvalifikácie kondičného trénera 1. stupňa

**Ľadový hokej (realizuje sa len v bakalárskom stupni)**

- registrované členstvo v Slovenskom zväze ľadového hokeja (SZĽH)

- bývalý alebo aktívny hráč minimálne 1. ligy dorastu alebo juniorov alebo 2. ligy dospelých, alebo držiteľ kvalifikácie trénera 1. stupňa (tréner licencie D podľa SZĽH).

**Nordic walking**

- registrované členstvo v Slovenskej asociácii Nordic walkingu (SANW)

- minimálne dvojročná  aktívna činnosť v adekvátnej organizácii alebo držiteľ kvalifikácie inštruktora 1. stupňa

**Plávanie**

- registrované členstvo v Slovenskej plaveckej federácii (SPF)

- aktívny pretekár min. s účasťou na oblastných majstrovstvách alebo držiteľ kvalifikácie trénera 2. kvalifikačného stupňa

**Snowboarding**

- registrované členstvo v Slovenskej lyžiarskej asociácii (SLA) – SÚ

- člen reprezentačného družstva SR alebo držiteľ kvalifikácie trénera minimálne 2. stupňa

**Športová gymnastika**

- registrované členstvo v Slovenskej gymnastickej federácii (SGF)

- súťažná činnosť minimálne na oblastnej úrovni alebo držiteľ kvalifikácie trénera 1. stupňa

**Turistika**

- registrované členstvo v Klube slovenských turistov

- minimálne dvojročná  aktívna činnosť v adekvátnej organizácii alebo držiteľ kvalifikácie inštruktora 1. stupňa

**Volejbal**

- registrované členstvo v Slovenskej volejbalovej federácii

- aktívny hráč minimálne II. ligy alebo držiteľ kvalifikácie trénera 2. stupňa

**Vzpieranie**

- registrované členstvo v Slovenskom zväze vzpierania

- aktívny pretekár, účastník M SR alebo držiteľ kvalifikácie trénera 2. stupňa

**Zápasenie**

- registrované členstvo v Slovenskom zápasníckom zväze

- aktívny pretekár, účastník M SR alebo držiteľ kvalifikácie trénera 2. stupňa

**Zjazdové lyžovanie**

- registrované členstvo v Slovenskej lyžiarskej asociácii (SLA) – UAD

- člen reprezentačného družstva SR alebo držiteľ kvalifikácie trénera minimálne 2. stupňa

 U zahraničných študentov je akceptované členstvo v adekvátnom národnom zväze, adekvátna výkonnosť na národnej úrovni.

Splnenie uvedených kritérií je podmienkou prijatia na štúdium. Uchádzač zasiela **spolu s prihláškou na štúdium vyplnené** [**"Potvrdenie o úrovni športovej výkonnosti uchádzača o štúdium študijného programu učiteľstvo telesnej výchovy a trénerstvo na KTVŠ FF UMB"**](https://www.ff.umb.sk/app/cmsFile.php?disposition=a&ID=20427).

1)     Uchádzač, ktorý predloží požadované potvrdenie **z inej športovej špecializácie**, ako je v ponuke, bude automaticky zaradený na špecializáciu **kondičný tréner** (viac v časti Kondičný tréner).

2)     Ak uchádzač **nesplní vyššie uvedené kritériá z ponuky** do stanoveného termínu na podávanie prihlášok, jeho prihláška bude automaticky zaradená na študijný program **učiteľstvo telesnej výchovy**.

3)     Ak uchádzač **nezašle toto potvrdenie spolu s prihláškou** do stanoveného termínu na podávanie prihlášok, jeho prihláška bude automaticky zaradená na študijný program **učiteľstvo telesnej výchovy**.

***Bonusové zvýhodnenie*** - platia podmienky uvedené pre študijný program učiteľstvo telesnej výchovy.
Účastníci prijímacích talentových skúšok, ktorí sa prihlásili na dva študijné programy na Katedre telesnej výchovy a športu FF UMB, môžu vykonať talentovú prijímaciu skúšku len raz a body sa im započítajú do oboch študijných programov.

Uchádzačom, ktorí nebudú prijatí na štúdium pre nedostatok miesta v študijných programoch učiteľstvo telesnej výchovy a trénerstvo alebo učiteľstvo telesnej výchovy v dennej forme, môže byť ponúknutá externá forma štúdia v uvedených študijných programoch.

**Termíny a poplatky**

**Termín podávania prihlášok - 1. kolo:**

**do 28. februára 2019 -** na štúdium v študijných programoch: učiteľstvo telesnej výchovy, učiteľstvo telesnej výchovy v kombinácii, učiteľstvo telesnej výchovy a trénerstvo, rekreológia.

**Termín konania prijímacej skúšky - 1. kolo:**

12. apríla 2019 2019 - talentová časť (telesná výchova)

**Termín podávania prihlášok - 2. kolo:**

od 1. mája 2019 do 30. mája 2019 - na štúdium v študijných programoch: učiteľstvo telesnej výchovy, učiteľstvo telesnej výchovy v kombinácii, učiteľstvo telesnej výchovy a trénerstvo, rekreológia

**Termín konania prijímacej skúšky - 2. kolo:**

od 1. júla 2019 do 4. júla 2019 - talentová časť (telesná výchova)

 Poplatok za prijímacie konanie:

•35,00 € bakalárske štúdium

V prípade podania aj elektronickej prihlášky sa poplatok za prijímacie konanie znižuje na 29,00 €.